ב \_\_\_\_ בשבת, \_\_\_\_ יום לחודש \_\_\_\_ בשנת \_\_\_\_ לבריאת עולם ובמקביל ל\_\_\_\_ ימים לחודש \_\_\_\_ בשנת \_\_\_\_, למנין שאנו מונים כאן, ב\_\_\_\_, \_\_\_\_ ו \_\_\_\_ חוברים זו לזה בברית נישואים.

אנו מקבלים האחת את השני בדיוק כפי שאנחנו היום, ומתחייבים לתמוך זו בזה ולדאוג זו לזה מעתה ואילך. ננחם ונתמוך זו בזה ברגעי האכזבות והצער בחיינו; נחגוג את רגעי השמחה ואת ההישגים האחת של השני ונחלוק את תקוותינו ואת חלומותינו.

אנו נוטלים על עצמנו מחויבות זו כביטוי לאהבתנו, חיבתנו, תשוקתנו ודאגתנו העמוקה זו לזה.

אנו נשבעים להמשיך ולהיות חברים; לדבר זו עם זה ולהקשיב זו לזה בפתיחות ובלב שלם, ולזכור תמיד לגלות סבלנות זו כלפי זה; להשתדל לקבל את העובדה שלכל אחד מאיתנו יש נקודת מבט ייחודית משלו. אנו מבטיחים לנסות להקשיב, ולקבל את תפיסת העולם הנפרדת של בן זוגנו. מעל הכול, בתקופות של חוסר הסכמה וקושי, אנו מתחייבים לפעול לשיקום מערכת היחסים בינינו, גם אם הדבר יהיה כרוך בדיונים ארוכים שיתקיימו בהמשכים. אנו מבטיחים לזכור להתנצל ולנהוג זו בזה ביושרה.

אנו מבטיחים לאהוב, להוקיר, לעודד ולכבד זו את זה, ולסמוך האחת על השני.

אנו נשבעים להקים בית שיהא פתוח למלוא הפוטנציאל הטמון בחיים; בית המבוסס על אהבה ועל הבנה; בית הבנוי על יסודות מסורותינו, וניזון מערכי משפחותינו. בית שבו משפחתנו שלנו תחגוג את חילופי העונות ואת אבני הדרך בחיים באמצעות הסמלים של מסורותינו היהודיות והאפריקניות-אמריקניות. בביתנו, נקיים כמיטב יכולתנו את הביטוי 'הישן יתחדש והחדש יתקדש', נכבד את המסורת העתיקה של עמנו ונעשירה במסורות וטקסים משלנו.

אנו מתחייבים להקים בית חם ונדיב שיהא פתוח לכל, ושבו נקפיד לחגוג את החיים. נקיים בביתנו את מצוות הכנסת אורחים, וישררו בו תמיד מוזיקה, שמחה, נדיבות וכבוד.

אנו זקוקים לילדינו, לנכדינו, לחברינו ולמשפחותינו, הן באופן אישי והן כזוג. אנו מקווים לחלוק איתם חיים שלמים של חגים, מועדים ואבני דרך. נמשיך בבניית קהילה תומכת עבור ילדינו ובני משפחתנו, ונציע לכל סובבנו תמיכה ואוזן קשבת.

אנו מבינים שאיננו יכולים לדעת אילו תמורות טומן בחובו העתיד. כל אחד מאיתנו מתכוון לקיים התחייבויות אלו בכנות, ביושרה ובאמון.

בפני משפחתנו וחברינו המשמשים עדים, \_\_\_\_ אומרת לאהוב ליבה \_\_\_\_: ”הנך מקודש לי בטבעת זו בתקווה לתקן את העולם.“

בפני משפחתנו וחברינו המשמשים עדים, \_\_\_\_ אומר לאהובת ליבו \_\_\_\_: ”הנך מקודשת לי בטבעת זו כמסורת משה, מרים וישראל.“

והכל שריר וקיים לעד.